**HANKELEPINGU MUUTMISE OTSUS nr 1**

**Lepingu nr:** 2022-K091, 16.01.2023

**Lepingu nimetus:** Rail Baltica Harjumaa kohalike peatuste eelprojektide koostamine

**Töövõtja nimi ja registrikood:** ARDANUY INGENIERIA S.A, registrikood A80480759

**Riigihanke viitenumber/RBE hankenumber**: 252304 / 2022H059

**Projekt:** I – Kohalikud peatused

**Lisakood:** I.001, I.002, I.003, I.004

|  |  |
| --- | --- |
| Muudatuse sisu: | 1. Lisatööna Assaku kohaliku peatuse ooteplatvormide konstruktsiooni osade projekteerimine.
2. Tööde osade üleandmise tähtaegade muutmine tulenevalt sidumisprojektide koostamise aluseks olevate jaamahoonete ja ooteplatvormide vahelise ülepääsu tüüpprojektide sisendi puudumisest.
 |
| Muudatuse põhjendus: | Muudatustööde teostamise põhjendused:1. Assaku peatuse ooteplatvormid on lisaks kohaliku reisiliikluse teenindamisele mõeldud ka Ülemiste reisiterminali hädapeatusena, millest tulenevalt oli ooteplatvormide projekteerimine esialgu põhitrassi projekteerimise lepingu mahus.

Kohalike peatuste Harju- ja Pärnumaa projekteerimise hanke ettevalmistamisel lepiti projektmeeskonnas kokku, et DS1 Assaku peatuse puhul võetakse sama lähenemine, mis DS3 lõigu ooteplatvormide projekteerimisel, st konstruktsiooni osa projekteerib põhitrassi projekteerija ning arhitektuursed jm osad kohalike peatuste projekteerija. Rail Baltic Estonia (RBE) saatis seejärel 22.02.2022 tehnilise lähteülesande Rail Baltic Railile (RBR) (RBE kiri KV2022-044). Harju- ja Pärnumaa kohalike peatuste projekteerimise ajal selgus, et RBR on võtnud põhitrassi projekteerijalt Assaku ooteplatvormide konstruktsiooni osa projekteerimise kohustuse põhitrassi projekteerimise lepingust välja ning ooteplatvormid lahendatakse ainult kontseptuaalsel tasemel.Varasema kokkuleppe kohaselt ei ole ooteplatvormide konstruktsiooni osa projekteerimine ka kohalike peatuste projekteerimise hanke mahus.RBR tegi 16.10.2023 ettepaneku (Lisa 1), et RBE võtaks puuduoleva osa projekteerimise kohustuse kohalike peatuste projekteerimise mahtu.Kuna põhitrassi projekteerimisel oli Assaku platvormide projekteerimiseks planeeritud CEF 1 rahastus, siis on selleks vastavad CEF 1 vahendid kohalike peatuste eelarvesse üle kantud.Hankelepingu punkti 1.4 järgi on tellijal õigus tellida töövõtjalt ja töövõtja on kohustatud teostama lepingus mittesisaldunud, kuid ettenägematutel asjaoludel vajalikuks osutunud täiendavaid töid tingimusel, et sellised täiendavad tööd on otseselt vajalikud lepinguga taotletud eesmärgi saavutamiseks. Eelnimetatud juhul lepivad pooled kokku lepingulise tasu ja/või töö üleandmise tähtaegade muutmises mõistlikus ulatuses, järgides hea usu põhimõtet ning võttes arvesse täiendavate tööde tegelikku keerukust ja kuluvat aega, esialgse töö ja tasu suhet, lepingus sisalduvaid ühikhindasid jm asjakohast informatsiooni.Töövõtja esitas hinnapakkumuse (Lisa 2) 28.07.2023 hinnaga 22 500,00€. Pakkumus on kooskõlas lepinguliste ühikhindadega.Täiendavalt on, tulenevalt lisatööde tõttu, tekkinud ajaline mõju tähtaegadele, kuna ooteplatvormide projekteerimine on seisnud konstruktiivse lahenduse puudumise tõttu.1. Sõlmitud hankelepingu lisas oleva tehnilise kirjelduse järgi tuleb töövõtjal kohalike peatuste projekteerimisel võtta aluseks jaamahoonete ja ooteplatvormide vahelise ülepääsu tüüpprojektide lahendused, millele koostatakse asukohapõhised sidumisprojektid. Tüüpprojektid projekteeritakse eraldiseisva hankelepingu 2022-K006 raames. 21.09.2023 sõlmis RBE ja hankelepingu 2022-K006 töövõtja lepingumuudatuse (Lisa 3), mille sisuks oli jaamahoonete tüüpprojektide ümberprojekteerimine tulenevalt vajadusest näha jaamahoonetes ette esialgsest suurem CCS seadmetele mõeldud ruum. Sama lepingumuudatuse raames oli ette nähtud tüüpsele ülepääsule katuse projekteerimine.

Kuna eelnimetatud muudatused avaldasid mõju projekteerimise aluseks olevaid tüüpprojekte, siis ei olnud ilma sisendmaterjalideta võimalik jätkata Harju- ja Pärnumaa peatuste projekteerimist.Sellest tulenevalt ei olnud töövõtjal võimalik täita hankelepingu punktis 9.1 etappide 1.1, 2.1, 3.1, 4.1 ja 5.1 tähtaegu, mistõttu on lepingus vajalik nimetatud etappide tähtaegasid muuta. |
| Mõju hankelepingu maksumusele: | Lisatööde maksumused:1. 22 500,00 eurot (ilma KMta).
2. Mõju puudub

Sõlmitud hankelepingu maksumus on 229 000,00 eurot (ilma KMta), mis suureneb 22 500,00 euro (ilma KMta) võrra, mis on 9,83% esialgsest hankelepingu maksumusest. Hankelepingu uus maksumus pärast käesoleva muudatuse sõlmimist on 251 500,00 eurot, millele lisandub seadusest tulenev käibemaks. Täiendav kulu kaetakse kohalike peatuste eelarvest, CEF 1, A12 projekteerimise realt I.001.14. |
| Mõju hankelepingu täitmise tähtajale: | Muudatustööde mõju tähtaegadele:1. Muudatus omab mõju töövõtulepingu järgmistele etappidele järgnevalt:

Etapp 1.1. üleandmise uus tähtaeg on 31.08.2023, esialgne tähtaeg oli 16.03.2023;Etapp 2.1. üleandmise uus tähtaeg on 19.01.2024, esialgne tähtaeg oli 16.06.2023.1. Muudatus omab mõju töövõtulepingu järgmistele etappidele järgnevalt:

Etapp 1.1. üleandmise uus tähtaeg on 31.08.2023, esialgne tähtaeg oli 16.03.2023;Etapp 2.1. üleandmise uus tähtaeg on 19.01.2024, esialgne tähtaeg oli 16.06.2023;Etapp 3.1. üleandmise uus tähtaeg on 19.01.2024, esialgne tähtaeg oli 16.06.2023;Etapp 4.1. üleandmise uus tähtaeg on 19.01.2024, esialgne tähtaeg oli 16.06.2023;Etapp 5.1. üleandmise uus tähtaeg on 19.01.2024, esialgne tähtaeg oli 16.06.2023.Lisa- ja muudatustööde teostamine pikendab hankelepingu täitmise tähtaega 275 päeva. Esialgne hankelepingu täitmise tähtaeg oli 30.11.2023, pärast lepingumuudatuse allkirjastamisest mõlema poole poolt on hankelepingu uueks täitmise tähtajaks **31.08.2024**. |
| Muudatuse alus vastavalt RHS-le ja põhjendus: | 1. Riigihangete seaduse § 123 lg 1 p 1 kohaselt on õigus sõlmitud hankelepingut muuta uut riigihanget korraldamata, kui hankelepingu üldist olemust, näiteks hankelepingu eset, ei muudeta ja muudatuse väärtus ei ületa riigihangete seaduse § 14 lõikes 3 või 4 sätestatud piirmäära ning muudatuste väärtus kokku ei ületa 10 protsenti asjade või teenuste hankelepingu algsest maksumusest.
2. RHS § 123 lg 1 p 4: Muudatuse põhjustavad hoolsale hankijale ettenägematud asjaolud, kusjuures hankelepingu üldist olemust ei muudeta ja ühegi muudatuse väärtus ei ületa 50 protsenti hankelepingu algsest maksumusest.

Lisa- ja muudatustöö on vajalik Lepinguga seatud eesmärkide saavutamiseks ja Töö nõuetekohaseks teostamiseks. Muudatusega ei muudeta Lepingu üldist olemust, kuivõrd Lepingu esemeks oleva töö olemus ei muutu. Käesoleva muudatuse vajadus on tingitud hankelepingu 2022-K006 muutmisest (Lisa 3), mille sisuks oli jaamahoonete tüüpprojektide ümberprojekteerimine tulenevalt vajadusest näha jaamahoonetes ette esialgsest suurem CCS seadmetele mõeldud ruum ja tüüpsele ülepääsule katuse projekteermine. Muudatused avaldasid mõju projekteerimise aluseks olevatele tüüpprojektidele, seega ei olnud ilma sisendmaterjalideta võimalik jätkata Harju- ja Pärnumaa peatuste projekteerimist. Sellest tulenevalt ei olnud töövõtjal võimalik täita hankelepingu punktis 9.1 etappide 1.1, 2.1, 3.1, 4.1 ja 5.1 tähtaegu, mistõttu on lepingus vajalik nimetatud etappide tähtaegasid muuta.Töövõtja on töödelnud vajalikke alusandmeid ning omab taustinformatsiooni, mis võimaldab tal projekteerimistöid jätkata ja teostada kiiremini ning seetõttu soodsamalt kui võimalikul uuel töövõtjal, kes peaks kogu taustinfo uuesti läbi töötama. Eraldiseisva hanke läbiviimine võtab märkimisväärselt lisaaega ning on tõenäoliselt kõrgema maksumusega. |
| Vastutav isik:  | Jan-Ander Kaur |
| Eelarves arvestatud: | Jah |
| Rahastamisallikas: | CEF 1 |
| CEF tegevuse number: | A12, I.001.14. |
| Lepingumuudatuse sõlmimise eeldatav aeg: | 1.02.2024  |
| Nõukogu heakskiit lepingu muutmisele: | Ei |
| Täiendavad asjaolud: | Lisa 1 – KS2023-462 AssakuLisa 2 – Töövõtja hinnapakkumineLisa 3 – 2022-K006 Hankelepingu muutmise otsus 1  |

Kooskõlastatud:

|  |  |
| --- | --- |
| Hankeüksuse juht | Liisi Heiskonen */allkirjastatud digitaalselt/* |
| Vastutav isik | Jan-Ander Kaur */allkirjastatud digitaalselt/* |
| Finantskontrolör | Kärt Peetrimäe */allkirjastatud digitaalselt/* |
| Jurist | Lembi Treumuth */allkirjastatud digitaalselt/* |